Paul is in 2017 tot direkteur verkies. Hy is 'n geordende predikant van die NG Kerk. Paul het in 2020 afgetree nadat hy in verskillende gemeentes gedien het, waarvan die laaste die Riviera-Jakaranda gemeente was. Hy het baie ervaring in gemeentewerk, sowel as kerklike beheerstrukture en het in verskeie hoedanighede, onder andere as voorsitter van die ringe van Birchleigh en Moot Sentraal, gedien. Hy het ook in die moderatuur van die Hoëveld en Noordelike sinodes, asook 'n termyn as moderator van die Hoëveld Sinode gedien. Paul het sy doktorsgraad in kerkgeskiedenis behaal.
Daniel het in 2021 as Eretesourier by die raad aangesluit. Hy is 'n direkteur van Ascent Groep Suid-Afrika en het professionele sertifisering as 'n geoktrooieerde rekenmeester in Suid-Afrika en die Verenigde Koninkryk. Daniel het ondervinding in beide die kommersiële en nie-winsgewende sektor.
Ndumi is in 2022 tot die Raad van Direkteure verkies. Ndumi wat in 2002 as 'n geoktrooieerde rekenmeester gekwalifieer het, het meer as 25 jaar se professionele ondervinding in interne ouditering, risikobestuur en finansiële bestuur in beide die private en openbare sektore..
Jacob het in 2021 op die raad begin dien. Hy het in 1998 sy Honneursgraad by die Rhodes Universiteit voltooi en het ook 'n Meestersgraad in Filosofie. Hy dien tans die Methodiste Kerk as Biskop van die William Kama Distrik.
Francois dien sedert Maart 2022 op die Raad van Direkteure. Hy is 'n geordende predikant van die NG Kerk en het oor die jare in verskeie hoedanighede by beide die Bybelgenootskap van Suid-Afrika en die Wêreldbond van Bybelgenootskappe gedien. Hy is tans die Hoof van Kommunikasie en Bemarking, insluitend Missionale programme.